
ПОСТОЯННАТА КОМИСИЯ ПО СПОРТ, ДЕЦА И МЛАДЕЖКИ ДЕЙНОСТИ


ПРОТОКОЛ № 22

Днес, 17.09.2021 г. от 10:00 часа, в Зала № 1, ет. 1, Община Бургас, ул. „Александровска“ № 26, се проведе заседание на Постоянната комисия по спорт, деца и младежки дейности (ПКСДМД).
На заседанието на комисията присъстваха: инж. Йордан Георгиев – председател, Георги Маринчев – зам.-председател и членове: Станимир Апостолов, Бойчо Георгиев, Стоян Колев, Красимир Калудов и Тодор Йосифов. 
От общинска администрация присъстваха: Диана Саватева – зам.-кмет „Култура, туризъм и спорт“, Весна Балтина – зам.-кмет „Стратегическо развитие и екология, дигитализация и адаптация към промените на климата“, Златина Караиванова – директор на дирекция „Бюджет и финанси“, Веселина Деведжиева – началник на отдел „Спорт“ и Ренета Тонич – ръководител, направление „Спортни имоти“.
Присъства още проф. д-р Севдалина Турманова – председател на Общински съвет – Бургас.
На заседанието на Комисията присъства Я. Ангелов – председател на СК „Акулите“.
Заседанието откри и ръководи председателят на ПКСДМД – инж. Йордан Георгиев, като със 7 гл. „за“, 0 гл. „против“ и 0 гл. „въздържали се“ се прие следният

ДНЕВЕН РЕД

1. ОбС 08-00-11787 Доклад от Димитър Николов – кмет на Община Бургас, относно: Годишен отчет за изпълнение на бюджета и на сметките за средства от Европейския съюз на Община Бургас към 31.12.2020 г. 

2. ОбС 08-00-11909 Доклад от Димитър Николов – кмет на Община Бургас, относно: Информация за изпълнение на бюджета и сметките за средства от Европейския съюз на Община Бургас към 30.06.2021 г. 

3. ОбС 08-00-11904 Докладна записка от Димитър Николов – кмет на Община Бургас, относно: Приемане на план за интегрирано развитие на Община Бургас за периода 2021 – 2027 г.

4. ОбС 08-00-11910 Докладна записка от Димитър Николов – кмет на Община Бургас, относно: Поемане на дълг по реда на Закона за общинския дълг чрез финансов инструмент „Фонд за градско развитие“ за финансиране и рефинансиране на разходи по проект: „Реконструкция на улици и облагородяване на междублокови пространства по общинска програма „Моят град, моят квартал, моята улица“ в гр. Бургас – I-ви етап“

5. ОбС 08-00-11893 Докладна записка от Диана Саватева – зам.-кмет „Култура, туризъм и спорт“, относно: Правилник за работа на фонд „Култура“ на Община Бургас

6. ОбС 08-00-11897 Докладна записка от група общински съветници, относно: Приемане на Правилник за изменение и допълнение на Правилника за организацията и дейността на Общинския съвет, неговите комисии и взаимодействието му с общинската администрация на Община Бургас

7. ОбС 08-00-11931 Докладна записка от Димитър Николов – кмет на Община Бургас, относно: Приемане на Наредба за изменение и допълнение Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас, приета с Решение на Общински съвет – гр. Бургас 

8. ОбС 08-00-11860 Докладна записка от Станимир Димитров Апостолов – общински съветник от ПП СДС, относно: Наредба за изменение и допълнение на Наредбата за преместваемите обекти за търговски и други обслужващи дейности и елементите на градско обзавеждане на територията на Община Бургас

9. ОбС 08-00-11908 Докладна записка от Диана Саватева – зам.-кмет „Култура, туризъм и спорт“, относно: Даване на съгласие за финансово подпомагане на спортни прояви

10. ОбС 08-00-11907 Докладна записка от Димитър Николов – кмет на Община Бургас, относно: Предоставяне на парична награда на бургаската гимнастичка С. Кирякова за спечелен златен медал с Националния ансамбъл по художествена гимнастика на Олимпиадата в Токио 2021, както и парична награда на СКХГ „Черноморец“ – Бургас за приноса в развитието на спорта 

11. ОбС 08-00-11886 Докладна записка от инж. Йордан Георгиев – председател на Постоянната комисия по спорт, деца и младежки дейности при Общински съвет – Бургас, относно: Кандидатстване чрез Българска федерация художествена гимнастика и СКХГ „Черноморец“ Бургас за включване на традиционния турнир по художествена гимнастика за приза Жулиета Шишманова в световната верига на Гранд при турнирите и предвиждане в бюджет 2022 на Община Бургас на необходимите средства за провеждането му

12. ОбС 08-00-11901 Докладна записка от Георги Маринчев – зам.-председател на Постоянната комисия по спорт, деца и младежки дейности при Общински съвет – Бургас, относно: Предоставяне на финансово подпомагане на дългогодишния състезател на Колоездачен клуб „Черноморец-Бургас“ – П. Петров 

13. ОбС 08-00-11867 Писмо от Йордан Йорданов – кмет на кметство гр. Българово, относно: Финансиране за изграждане на поливна система на стадиона в гр. Българово 

14. ОбС 08-00-11831 Заявление от Д. Костов – председател на ОС на БФС – Бургас, относно: Необходимостта от използване на футболния терен на „Парк Арена ОЗК“ за провеждане на турнирите от първенството на деца, родени 2011 и 2012 г. 	

15. ОбС 08-00-11832 Искане от Н. Дачев – председател на СК Свободна и класическа борба – Бургас, относно: Финансово подпомагане на клуба в размер на 10 000 лв. 	

16. ОбС 08-00-11843 Заявление от О. Томов – председател на УС на „Нефтохимик – 2010“, относно: Финансово подпомагане в размер на 150 000 лв. за участие в Евротурнира на CEV-Cup 	

17. ОбС 08-00-11848 Искане от Я. Жеков – председател на Управителния съвет на ФК „Черноморец 1919“, относно: Допълнително финансиране в размер на 80 000 лв., поради недостиг на финансови средства за възникнали дейности през настоящата година 	

18. ОбС 08-00-11854 Заявление от С. Николов – председател на БК „Черноморец Бургас“, относно: Финансово подпомагане в размер на 146 500 лв. 

19. ОбС 08-00-11863 Искане от А. Маджуров – президент на ВК „Дея Спорт“ СНЦ, гр. Бургас, относно: Финансово подпомагане на волейболния клуб 

20. ОбС 08-00-11906 Заявление от Я. Ангелов – председател на СК „Акулите“, относно: Оптимален начин на ползване на басейна на „Парк Арена ОЗК“
---------------------------------------------------------------------------------------

По точка 1

ОбС 08-00-11787 
Доклад от Димитър Николов – кмет на Община Бургас, относно: Годишен отчет за изпълнение на бюджета и на сметките за средства от Европейския съюз на Община Бургас към 31.12.2020 г.

След като се запознаха с доклада и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното 
РЕШЕНИЕ:
Подкрепя доклада от Димитър Николов – кмет на Община Бургас и проекта за решение. 

---------------------------------------------------------------------------------------

По точка 2

ОбС 08-00-11909 
Доклад от Димитър Николов – кмет на Община Бургас, относно: Информация за изпълнение на бюджета и сметките за средства от Европейския съюз на Община Бургас към 30.06.2021 г.

След като се запознаха с доклада в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното 
РЕШЕНИЕ:
Подкрепя доклада и проекта за решение. 

---------------------------------------------------------------------------------------

По точка 3

ОбС 08-00-11904 
Докладна записка от Димитър Николов – кмет на Община Бургас, относно: Приемане на план за интегрирано развитие на Община Бургас за периода 2021 – 2027 г.

Йордан Георгиев изрази мнение, че планът за интегрирано развитие на Община Бургас в мярка 4.3 е непълен. Той заяви, че е подготвил предложения, с които дейностите в направление според него биха изглеждали завършени:
1. Изграждане на съвременно спортно училище с общежитие и тренировъчна база;
2. Изграждане на Арена за плажни спортове. Стимулиране развитието на спортния туризъм, чрез осигуряване на повече възможности за практикуване и провеждане на мероприятия  за плажни и морски спортове;
3. Разкриване на филиал на НСА за водни и плувни спортове;
4. Изграждане на гребна база за академично гребане, кану каяк;
5. Създаване на публично-частни партньорства в областта на спорта;
6. Приоритетно съдействие за инвестиции и стопанисване на общински спортни обекти от спортните клубове по ЗФВС;
7. Увеличаване на възможностите за спорт, тренировъчна дейност и осигуряване на  достъпна среда на спортистите с увреждания;
8. Възстановяване общинската собственост на стадион Черноморец, реновиране на съществуващите сгради  и изграждане на тренировъчен комплекс за различни видове спорт;
9. Приоритетно подпомагане на спортните клубове за развитие на ДЮШ и спорт за високи постижения на социално значимите и традиционни за Бургас спортове;
10.  Подобряване организацията и съдържанието на извънкласната тренировъчна дейност, като изключително важен фактор за селекциониране на надарени деца за детско – юношеския спорт на клубно ниво;
11.  Основен ремонт на зала Младост и изграждане на нов корпус до залата;
12.  Изграждане на втори закрит басейн на територията на Парк Арена ОЗК, с цел покриване на изискванията за приемане на световни и европейски първенства в областта на плувните спортове;
13.  Изграждане на трасе за мотоциклетизъм в с. Маринка;
14.  Кандидатстване за спортни  прояви от световен и европейски мащаб на популярни и атрактивни спортове, с цел популяризиране на град Бургас, като спортен и туристически център;
15.  Модернизиране на наличната спортна база и изграждане на нови спортни обекти и съоръжения съобразно съвременните изисквания и стандарти за професионален и не професионален спорт;
16.  Построяване на нов спортен център със зали за  колективни спортове, спортна гимнастика и акробатика на мястото на зала Нефтохимик;
17.  Развитие на спортния и културен обмен с побратимените на Бургас градове, чрез организиране и провеждане на мероприятия, в областта на спорта и културата.
Бойчо Георгиев посочи, че някои от направените предложения изискват огромен финансов ресурс, който не може да бъде осигурен за посочения период. Той изрази мнение, че трябва да се търсят други възможности за реализиране на предложените дейности, а не да са заложени в ПИРО.
Весна Балтина – зам.-кмет „Стратегическо развитие и екология, дигитализация и адаптация към промените на климата“ обясни, че планът се разработва в изпълнение на чл. 23 от Закон за регионално развитие и в съответствие с Методическите указания за разработване на стратегическите документи за регионално развитие, като основен принцип за разработване е интегрирания подход, както на заинтересованите лица, така и на различните политики, които Общината ще прилага. Зам.-кметът допълни, че планът може да бъде допълнен при осигурен и посочен финансов ресурс.
Йордан Георгиев заяви, че ще предостави своите предложения в писмен вид на общинска администрация.
След кратки дебати по докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното
РЕШЕНИЕ:
Подкрепя докладната записка и проекта за решение.

---------------------------------------------------------------------------------------

По точка 4

ОбС 08-00-11910 
Докладна записка от Димитър Николов – кмет на Община Бургас, относно: Поемане на дълг по реда на Закона за общинския дълг чрез финансов инструмент „Фонд за градско развитие“ за финансиране и рефинансиране на разходи по проект: „Реконструкция на улици и облагородяване на междублокови пространства по общинска програма „Моят град, моят квартал, моята улица“ в гр. Бургас – I-ви етап“

След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното
РЕШЕНИЕ:
Подкрепя докладната записка и проекта за решение.

---------------------------------------------------------------------------------------

По точка 5

ОбС 08-00-11893 
Докладна записка от Диана Саватева – зам.-кмет „Култура, туризъм и спорт“, относно: Правилник за работа на фонд „Култура“ на Община Бургас

Йордан Георгиев заяви, че не е съгласен с някои от текстове в Правилника за работа на фонд „Култура“ и посочи условието, според което част от приходите да са от туристически данък. Като друг текст, който според него трябва да отпадне е, когато при изпълнение на проекти, в зависимост от тяхното естество, за събития, които се осъществяват без извършване на икономическа дейност и реализиране на приходи, общинската инфраструктура за култура да се ползва безвъзмездно. В заключение инж. Георгиев каза, че не е съгласен при неусвояване на средствата, предвидени за съответното направление, Експертната комисия да прехвърля финансови средства от едно направление в друго, без да участва принципалът – Общинския съвет.
Диана Саватева – зам.-кмет „Култура, туризъм и спорт“ подробно обясни мотивите, които са довели до така предложените текстове на Правилника. Тя предложи на общинския съветник Йордан Георгиев да предостави в писмен вид своите корекции, за да могат да бъдат обсъдени.
Станимир Апостолов подчерта, че също не е съгласен част от приходите да са от туристически данък и изразът трябва да отпадне от Правилника.
След кратки дебати по докладната записка и в резултат на явно гласуване, с 5 гл. "за", 0 гл. "против" и 2 гл. "въздържали се", членовете на Постоянната комисия по спорт, деца и младежки дейности произнесоха следното

РЕШЕНИЕ:

Подкрепя докладната записка и проекта за решение.

---------------------------------------------------------------------------------------

По точка 6

ОбС 08-00-11897 
Докладна записка от група общински съветници, относно: Приемане на Правилник за изменение и допълнение на Правилника за организацията и дейността на Общинския съвет, неговите комисии и взаимодействието му с общинската администрация на Община Бургас

След като се запознаха с докладната записка и в резултат на явно гласуване, с 3 гл. "за", 0 гл. "против" и 4 гл. "въздържали се", членовете на Постоянната комисия по спорт, деца и младежки дейности произнесоха следното
РЕШЕНИЕ:
Не подкрепя докладната записка и проекта за решение.

---------------------------------------------------------------------------------------

По точка 7

ОбС 08-00-11931 
Докладна записка от Димитър Николов – кмет на Община Бургас, относно: Приемане на Наредба за изменение и допълнение Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас, приета с Решение на Общински съвет – гр. Бургас

Станимир Апостолов коментира, че наименованието на посочения §3, т.18, т.19 и т.20 от проекта за решение стадион „Нефтохимик“, трябва да се изпише стадион „Ефбет Арена“. Членовете на Комисията се съгласиха с това, че в предложената Наредба наименованията на границите трябва да бъдат точно изписани.
В резултат на явно гласуване по докладната записка и , с 6 гл. "за", 0 гл. "против" и 1 гл. "въздържал се", членовете на Постоянната комисия по спорт, деца и младежки дейности произнесоха следното
РЕШЕНИЕ:
Подкрепя докладната записка и променя проекта за решение:
В §3, т.18, т.19 и т.20 израза „...стадион „Нефтохимик“...“ да се чете: „...стадион „Ефбет Арена“...“.
 
---------------------------------------------------------------------------------------

По точка 8

ОбС 08-00-11860 
Докладна записка от Станимир Димитров Апостолов – общински съветник от ПП СДС, относно: Наредба за изменение и допълнение на Наредбата за преместваемите обекти за търговски и други обслужващи дейности и елементите на градско обзавеждане на територията на Община Бургас

След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното
РЕШЕНИЕ:
Подкрепя докладната записка и проекта за решение.

---------------------------------------------------------------------------------------

По точка 9

ОбС 08-00-11908 
Докладна записка от Диана Саватева – зам.-кмет „Култура, туризъм и спорт“, относно: Даване на съгласие за финансово подпомагане на спортни прояви

След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното
РЕШЕНИЕ:
Подкрепя докладната записка и проекта за решение.

---------------------------------------------------------------------------------------

По точка 10

ОбС 08-00-11907 
Докладна записка от Димитър Николов – кмет на Община Бургас, относно: Предоставяне на парична награда на бургаската гимнастичка С. Кирякова за спечелен златен медал с Националния ансамбъл по художествена гимнастика на Олимпиадата в Токио 2021, както и парична награда на СКХГ „Черноморец“ – Бургас за приноса в развитието на спорта

След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното
РЕШЕНИЕ:
Подкрепя докладната записка и проекта за решение.

---------------------------------------------------------------------------------------

По точка 11

ОбС 08-00-11886 
Докладна записка от инж. Йордан Георгиев – председател на Постоянната комисия по спорт, деца и младежки дейности при Общински съвет – Бургас, относно: Кандидатстване чрез Българска федерация художествена гимнастика и СКХГ „Черноморец“ Бургас за включване на традиционния турнир по художествена гимнастика за приза Жулиета Шишманова в световната верига на Гранд при турнирите и предвиждане в бюджет 2022 на Община Бургас на необходимите средства за провеждането му

Георги Маринчев предложи да се поиска становище от общинска администрация, относно възможността заложената в проекта за решение сума да бъде осигурена от бюджет 2022.
Йордан Георгиев даде отговори на въпроси касаещи включването на турнира във веригата Гранд при, изискванията по регламент при одобрено домакинство, както и сроковете за кандидатстване.
Станимир Апостолов предложи докладната записка да бъде отложена с един месец, като към нея вносителя приложи регламента за провеждане на Гранд при турнирите.
Инж. Георгиев подкрепи направеното предложение от Апостолов.
След кратки дебати по докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното
РЕШЕНИЕ:
Докладната записка да бъде отложена с един месец, като към нея вносителя приложи регламента за провеждане на Гранд при турнирите.
---------------------------------------------------------------------------------------

По точка 12

ОбС 08-00-11901 
Докладна записка от Георги Маринчев – зам.-председател на Постоянната комисия по спорт, деца и младежки дейности при Общински съвет – Бургас, относно: Предоставяне на финансово подпомагане на дългогодишния състезател на Колоездачен клуб „Черноморец-Бургас“ – П. Петров

След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното
РЕШЕНИЕ:
Подкрепя докладната записка и проекта за решение.

---------------------------------------------------------------------------------------

По точка 13

ОбС 08-00-11867 
Писмо от Йордан Йорданов – кмет на кметство гр. Българово, относно: Финансиране за изграждане на поливна система на стадиона в гр. Българово

Йордан Георгиев предложи да се възложи на Председателят на Постоянната комисия по спорт, деца и младежки дейности – Йордан Георгиев да внесе докладна записка за включване изграждането на поливна система на стадиона в гр. Българово в Капиталовата програма на Община Бургас, при приемане на бюджет 2022.
След като обсъдиха писмото и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното

РЕШЕНИЕ:
Възлага на Председателят на Постоянната комисия по спорт, деца и младежки дейности – Йордан Георгиев да внесе докладна записка за включване изграждането на поливна система на стадиона в гр. Българово в Капиталовата програма на Община Бургас, при приемане на бюджет 2022.
---------------------------------------------------------------------------------------

По точка 14

ОбС 08-00-11831 
Заявление от Д. Костов – председател на ОС на БФС – Бургас, относно: Необходимостта от използване на футболния терен на „Парк Арена ОЗК“ за провеждане на турнирите от първенството на деца, родени 2011 и 2012 г.

Диана Саватева – зам.-кмет „Култура, туризъм и спорт“ уведоми присъстващите, че общинска администрация е запозната със заявлението и е дала положително становище по него, и въпроса е решен.
След като се запознаха със заявлението и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното
РЕШЕНИЕ:
Приема за сведение заявлението от Д. Костов – председател на ОС на БФС – Бургас. 

---------------------------------------------------------------------------------------

По точка 15

ОбС 08-00-11832 
Искане от Н. Дачев – председател на СК Свободна и класическа борба – Бургас, относно: Финансово подпомагане на клуба в размер на 10 000 лв.

Йордан Георгиев предложи постъпилото заявление да бъде разгледано при гласуване на актуализация на бюджет 2021.
В резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното 
РЕШЕНИЕ:
Отлага разглеждането на постъпилото заявление при гласуване на актуализация на бюджет 2021.

---------------------------------------------------------------------------------------

По точка 16

ОбС 08-00-11843 
Заявление от О. Томов – председател на УС на „Нефтохимик – 2010“, относно: Финансово подпомагане в размер на 150 000 лв. за участие в Евротурнира на CEV-Cup

Йордан Георгиев предложи постъпилото заявление да бъде разгледано при гласуване на актуализация на бюджет 2021.
В резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното 
РЕШЕНИЕ:
Отлага разглеждането на постъпилото заявление при гласуване на актуализация на бюджет 2021.

---------------------------------------------------------------------------------------

По точка 17

ОбС 08-00-11848 
Искане от Я. Жеков – председател на Управителния съвет на ФК „Черноморец 1919“, относно: Допълнително финансиране в размер на 80 000 лв., поради недостиг на финансови средства за възникнали дейности през настоящата година

Йордан Георгиев предложи постъпилото заявление да бъде разгледано при гласуване на актуализация на бюджет 2021.
В резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното 
РЕШЕНИЕ:
Отлага разглеждането на постъпилото заявление при гласуване на актуализация на бюджет 2021.

---------------------------------------------------------------------------------------

По точка 18

ОбС 08-00-11854 
Заявление от С. Николов – председател на БК „Черноморец Бургас“, относно: Финансово подпомагане в размер на 146 500 лв.

Йордан Георгиев предложи постъпилото заявление да бъде разгледано при гласуване на актуализация на бюджет 2021.
В резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното 
РЕШЕНИЕ:
Отлага разглеждането на постъпилото заявление при гласуване на актуализация на бюджет 2021.

---------------------------------------------------------------------------------------

По точка 19

ОбС 08-00-11863 
Искане от А. Маджуров – президент на ВК „Дея Спорт“ СНЦ, гр. Бургас, относно: Финансово подпомагане на волейболния клуб

Йордан Георгиев предложи постъпилото заявление да бъде разгледано при гласуване на актуализация на бюджет 2021.
В резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното 
РЕШЕНИЕ:
Отлага разглеждането на постъпилото заявление при гласуване на актуализация на бюджет 2021.

---------------------------------------------------------------------------------------




По точка 20

ОбС 08-00-11906 
Заявление от Я. Ангелов – председател на СК „Акулите“, относно: Оптимален начин на ползване на басейна на „Парк Арена ОЗК“

Йордан Георгиев запозна присъстващите с постъпилото заявление от Явор Ангелов. Той уточни, че по Наредба отстъпката от 50% не трябва да надвишава 70% от работното време на съответния спортен обект. Инж. Георгиев уточни, че басейна в Парк Арена ОЗК е с работно време от 07:00 ч. до 21:00 ч.
Я. Ангелов – председател на СК „Акулите“ мотивира исканията си за ползване на басейна в Парк Арена ОЗК.
Ренета Тонич – ръководител, направление „Спортни имоти“ обясни, че работното време на всеки обект се определя с Вътрешен правилник, утвърден от ОП „Общински имоти“, според натовареността на обекта и заявленията подадени от спортните клубове за тренировъчна дейност, като до този момент искане за работно време от 06:00 ч. не е постъпило.
Бойчо Георгиев заяви, че трябва да се изготви финансов анализ за разходите и приходите, както и да се направи мониторинг по часове на посещаемостта на обекта.
[bookmark: _GoBack]След кратки дебати по заявлението от Я. Ангелов – председател на СК „Акулите“ и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното
РЕШЕНИЕ:
За следващото заседание на Постоянната комисия по спорт, деца и младежки дейности, ОП „Общински имоти“ да изготви сравнителен финансов анализ за разходите и приходите при евентуална промяна на работно време от 06:00 ч. до 22:00 ч., и при работа на басейните на официални празници за картотекирани състезатели на клубовете.

---------------------------------------------------------------------------------------





ПРЕДСЕДАТЕЛ: …………………..
								    (инж. Йордан Георгиев)



ПРОТОКОЛИСТ: …………………….
		     (Жени Господинова)
image1.png




